Lamentos de un’umbra

Su corpus meu, jà fatu a tamburu
a bressagliu 'e sas trotzas l'an dispoltu
a repicu sonende a dillu isoltu
a tocu 'e ballu saldu, duru-duru.

Cando vivia m'iscudian puru
cun s'iscuja chi fui conchi toltu,
ma tando isperaia nessi a moltu
ch'iscutu no m'aeran de seguru.

Ma cantu e cantu no b'at de s'illùdere
ca chie 'e malu fadu at un'imbiu
da su destinu no si podet frànghere.

E mi tocat chen'ojos de piànghere
ca m'an pistu e mazadu sende iu
e a moltu mi sighin a iscùdere.

Su tres de Triulas 1974